रश्मि सिंह|Mantra Jaap Benefits: जिंदगी में सफलता के लिए कड़ी मेहनत आवश्यक होती है लेकिन कभी-कभी बहुत कोशिश के बाद भी सफलता नहीं मिलती है और हम निराश होने लगते है। ऐसे में मंत्रों के जाप बहुत प्रभावशाली माने जाते है। माना जाता है कि मंत्रों के जाप से हमारे शरीर में सकारात्मक ऊर्जा बढ़ने लगती है। लगातार मंत्र का जाप करने से भटकता हुआ मन मंत्र पर केंद्रित हो जाता है और इसके प्रभाव से सारे बिगड़े काम बनने लगते है।
इन मंत्रों का करें रोजाना जाप
- ॐ श्री गणेशाय नम:
यह मंत्र गणेश जी को प्रसन्न करने के लिए किया जाता है। गणेश जी सभी देवताओं में सर्वप्रथम पूजनीय माने जाते है। किसी भी काम की शुरुआत गणपति की पूजा के बाद ही की जाती है, अगर आपको काम में अक्सर असफलता मिलती है तो आप भी घर से निकलने से पहले भगवान गणेश की पूजा करें और ॐ श्री गणेशाय नम: इस मंत्र का हर रोज नियम से 11 बर जाप करें। इससे आपके काम में आने वाली सारी बाधाएं दूर हो जाती है और हर काम में सफलता मिलती है।
- ॐ ऐं श्रीं भाग्योदयं कुरु कुरु श्रीं ऐं फट्
आपकी जानकारी के लिए बता दें कि, इस मंत्र को भाग्यनोत्ति मंत्र कहा जाता है। इस मंत्र के जाप से जीवन में सकारात्मकता और सुख-शांति आती है और सारे दुख दूर हो जाते है। ऐसा माना जाता है की इस मंत्र के जाप से सोया हुआ भाग्य भी जाग जाता है। ॐ ऐं श्रीं भाग्योदयं कुरु कुरु श्रीं ऐं फट् मंत्र के जाप को 11, 21 या 51 बार जाप करना चाहिए। यह मंत्र कार्यों में सफलता दिलाता है, इसके जाप से धन संबंधी सारी परेशानियां भी दूर हो जाती है। इस भाग्योन्नति मंत्र का जाप लगातार 21 दिनों तक करने से धन लाभ मिलता है।
- राम लक्ष्मणौ सीता च सुग्रीवों हनुमान कपि।
पञ्चैतान स्मरतौ नित्यं महाबाधा प्रमुच्यते।।
आपको बता दें कि यह मंत्र भगवान श्री राम जीको प्रसन्न करने के लिए उपयोग किया जाता है। कार्य में आ रही बाधाओं को दूर करने के लिए इस मंत्र के जाप से सारे कष्ट दूर होते है। सुबह उठकर स्नानादि करने के बाद 108 बार राम लक्ष्मणौ सीता च सुग्रीवों हनुमान कपि। पञ्चैतान स्मरतौ नित्यं महाबाधा प्रमुच्यते।। का जाप करने से सारे संकट दूर हो जाते हैं और मनोकामनाओं की पूर्ति होती है। ऐसा माना गया है कि इस मंत्र का रोजाना जाप करने से प्रभु श्री राम की कृपा प्राप्त होती है और हर कार्य में सफलता मिलती है।